stanford-oval/wikipedia huggingface dataset:
Reijo Haaparanta

Reijo Tapani Haaparanta (s. 25. elokuuta 1958 Kauhajoki) on suomalainen painija. Hän edusti aktiiviurallaan Kauhajoen Karhua.
”Repa” Haaparanta sijoittui Moskovan olympialaisissa 1980 viidenneksi kreikkalais-roomalainen painin 48 kg:n painoluokassa. Hän voitti Italian Vincenzo Maenzan ja Ruotsin Kent Anderssonin, mutta hävisi bulgarialaiselle Pavel Hristoville ja unkarilaiselle Ferenc Seresille. EM-kilpailuissa hän sijoittui samassa painimuodossa neljänneksi 48-kiloisissa 1981 ja kahdeksanneksi 1980.
Nuorten EM-kilpailuissa Haaparanta sijoittui vapaapainin 52 kg:n sarjassa neljänneksi 1978. Hän voitti miesten Pohjoismaiden-mestaruuden vapaapainin 52 kg:n painoluokassa 1978 ja 48-kiloisissa 1979 sekä kreikkalais-roomalaisen painin 52 kg:n sarjassa 1980, 1981 ja 1986.
Haaparanta voitti kreikkalais-roomalaisen painin Suomen-mestaruuden 48 kg:n painoluokassa 1979 ja 1980 sekä 52-kiloisissa 1983, 1985, 1986 ja 1987. SM-hopeaa hän saavutti 48-kiloisissa 1975 ja 52-kiloisissa 1976, 1977, 1978, 1982, 1984 ja 1988 sekä SM-pronssia 52-kiloisissa 1981. Vapaapainissa hän saavutti SM-kultaa 48 kg:n painoluokassa 1975 ja 52-kiloisissa 1978, 1979 ja 1980 sekä SM-hopeaa 52-kiloisissa 1977 ja 1981.
Radek Duda

| Radek Duda |
| --- | --- |
 Duda Extraliga-joukkue HC České Budějovicen paidassa tappelun jälkeen vuoden 2009 Dorint Cupissa, Dresdenissä pelatussa harjoitusottelussa Saksan DEL-liigan Nürnberg Ice Tigersia vastaan.
Henkilötiedot
Syntynyt: 28. tammikuuta 1979 (ikä 45) Chodov, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  91 kg
Seura
Seura:  HC Benátky nad Jizerou
Sarja:  1. česká hokejová liga
Pelinumero:  96
Pelaajaura
Pääsarjaura:  1997–
Aik. seurat:  HC Sparta Praha (ČEL) HC Plzeň (ČEL) Kapfenberger SV (ÖEL) HC Slavia Praha (ČEL) Ak Bars Kazan (RSL) Malmö Redhawks (SEL) Ilves (SML) SCL Tigers (NLA) EHC Basel (NLA) HC České Budějovice (ČEL) KLH Chomutov (Tšekki I/ČEL) HC Liberec (ČEL) HC Karlovy Vary (ČEL) EHC Freiburg (DEL2)
NHL-varaus:  1992. varaus, 1998 Calgary Flames
Radek Duda (s. 28. tammikuuta 1979 Chodov, Tšekkoslovakia) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan HC Benátky nad Jizeroussa. Hän on pelipaikaltaan oikea laitahyökkääjä. Duda on tunnettu suoraviivaisesta ja röyhkeästä pelityylistään ja hänellä on ollut myös ongelmapelaajan maine. Duda on kerännyt yhteensä 603 pelaamassaan Tšekin Extraligan runkosarjan ottelussa yhteensä 1492 jäähyminuuttia, joilla hän sijoittuu kauden 2016–2017 jälkeen liigan kaikkien aikojen jäähypörssissä toiseksi edellään vain Václav Skuhravý. Duda on pelannut urallaan myös Itävallassa, Venäjällä, Ruotsissa, Suomessa, Sveitsissä ja Saksassa sekä Kanadan junioriliiga WHL:ssä.
Ura > Seuraura > Debyytti miesten peleissä ja vuodet WHL:ssä

Duda on HC Baník Sokolovin kasvatti. OHL-joukkue Sarnia Sting varasi hänet 66. pelaajana CHL:n varaustilaisuudessa 1996. Duda ei kuitenkaan siirtynyt vielä CHL:ään, vaan hän päätti jatkaa uraansa kotimaassaan ja siirtyi kaudeksi 1996–1997 HC Sparta Prahaan. Duda debytoi myös seuran Extraliga-joukkueessa, jossa hän pelasi yhden playoff-ottelun. Duda voitti kauden päätteeksi pronssia. Hän pelasi kauden aikana myös yhden ottelun lainalla kasvattajaseurassaan HC Baník Sokolovissa Tšekin toiseksi korkeimmalla sarjatasolla 1. česká hokejová ligassa. Varsinaisella Extraligan tulokaskaudellaan 1997–1998 Duda teki 39 runkosarjaottelussa tehot 4+3=7 ja kymmenessä playoff-ottelussa kaksi syöttöpistettä. Hän pelasi myös kuusi EHL-ottelua ilman tehopisteitä.
Calgary Flames varasi Dudan seitsemännellä kierroksella 192. pelaajana NHL:n varaustilaisuudessa 1998. Samana kesänä hänet varattiin uudelleen CHL:ään, kun WHL-joukkue Regina Pats varasi Dudan 46. pelaajana. Hän siirtyi joukkueeseen kaudeksi 1998–1999 ja oli Patsin toiseksi paras pistemies Brett Lysakin jälkeen tehoilla 24+31=55. Kaudeksi 1999–2000 Duda vaihtoi WHL-seuraansa Lethbridge Hurricanesiin, jonka paras pistemies ja syöttäjä hän oli tehoilla 42+64=106. Duda sijoittui koko liigan pistepörssissä kolmanneksi edellään vain Calgary Hitmenin Brad Moran ja Pavel Brendl. Hän jakoi myös Hurricanesin sisäisen tehotilaston voiton Brian Ballmanin kanssa lukemalla +23.
Ura > Seuraura > Sparta Praha, Plzeň ja Slavia Praha

Kaudeksi 2000–2001 Duda palasi kotimaahansa ja HC Sparta Prahaan. Hän siirtyi kesken kauden kuitenkin HC Plzeňiin. Duda keräsi Extraligan runkosarjassa yhteensä 115 jäähyminuuttia, joilla hän voitti liigan jäähypörssin. Duda joutui Plzeňissä kuitenkin kurinpidollisiin ongelmiin seurajohdon kanssa ja hän pelasi loppukaudella Itävallan liigan Kapfenberger SV:ssä. Kaudeksi 2001–2002 Duda palasi Plzeňiin, jonka toiseksi paras pistemies hän oli Josef Strakan jälkeen tehoilla 17+18=35. Pudotuspeleissä Duda oli joukkueen paras pistemies ja syöttäjä tehoilla 1+5=6. Kesken kauden 2002–2003, lokakuussa 2002 hän joutui jättämään Plzeňin, kun Dudan katsottiin vahingoittavan lausunnoillaan seuran mainetta. Hän myös syytti Plzeňin kapteeni Josef Řezníčekiä joukkueen "masinoinnista" Dudaa vastaan. Řezníček uhkasi nostaa tämän takia oikeuskanteen häntä vastaan.
Plzeňistä lähdettyään Duda siirtyi loppukaudeksi 2002–2003 HC Slavia Prahan riveihin. Hän oli joukkueen kolmanneksi paras pistemies tehoilla 12+15=27. Duda sijoittui 152 minuutillaan koko Extraligan jäähypörssissä toiseksi edellään vain HC Liberecin Angel Krstev. Hän jakoi koko Extraligan pudotuspelien maalipörssin toisen sijan HC Pardubicen Tomáš Blažekin ja Ladislav Lubinan kanssa seitsemällä osumallaan edellään vain joukkuetoveri Michal Sup. 19. tammikuuta 2003, vierasottelussa HC Libereciä vastaan Duda nahisteli ensin vastustajajoukkueen Martin Čakajíkin kanssa, jonka jälkeen molemmat saivat ulosajon. Tämän jälkeen Duda tunkeutui Liberecin pukuhuoneeseen, jossa hän kävi käsiksi Čakajíkiin. Duda kiisti tämän, mutta hänet tuomittiin kuitenkin valvontakameran kuvan perusteella. Dudalle tuomittiin kahden ottelun pelikielto ja 50 000 korunan sakkorangaistus. Hän pelasi myöhemmin Čakajíkin joukkuetoverina Liberecissä. Duda voitti kauden päätteeksi Tšekin-mestaruuden.
Ura > Seuraura > Kaudet ulkomaiden pääsarjoissa

Kauden 2003–2004 Duda pelasi Venäjän Superliigan Ak Bars Kazanissa. Kaudeksi 2004–2005 hän palasi Slavia Prahaan ja loppukaudella aiemmassa seurassaan HC Plzeňissä. Kaudeksi 2005–2006 Duda palasi jälleen Slaviaan. Hän jakoi tehoilla 17+27=44 joukkueen sisäisen pistepörssin toisen sijan Jaroslav Bednarin kanssa edellään vain Josef Beránek. He jakoivat koko Extraligan pistepörssin viidennen sijan HC Třinecin Jaroslav Kudrnan ja Jan Peterekin kanssa. Duda sijoittui myös 158 minuutillaan koko liigan jäähypörssissä toiseksi HC Karlovy Varyn Václav Skuhravýn jälkeen. Hän voitti myös pudotuspelien jäähypörssin 54 minuutillaan. Duda voitti kauden päätteeksi hopeaa.
Kauden 2006–2007 Duda aloitti kaksivuotisella sopimuksella Ruotsin Elitserienin nousijajoukkue Malmö Redhawksissa. Hän ei kuitenkaan pystynyt vastaamaan seuran Dudaan kohdistamiin odotuksiin ja hän teki yhdeksässä ottelussa vain tehot 1+1=2. Myös koko joukkueen kausi alkoi heikosti. Marraskuussa 2006 Duda siirtyi lopulta loppukauden sopimuksella SM-liigajoukkue Tampereen Ilvekseen. Hän edusti joukkuetta kauden aikana myös Continental Cupissa. Kaudeksi 2007–2008 Duda palasi Venäjän Superliigaan ja siirtyi Amur Habarovskin joukkueeseen. Hänen sopimuksensa purettiin kuitenkin jo ennen kauden alkua elokuussa 2007, kun Amur teki ulkomaalaiskiintiössään tilaa puolustaja Jan Platilille. Duda pelasi alkukauden kotimaasaan HC Slavia Prahan riveissä, mutta hän siirtyi sittemmin ensin Sveitsin National League A:n SCL Tigersiin ja sieltä saman liigan EHC Baseliin. Baselin kausi päättyi putoamiseen National League B:hen.
Ura > Seuraura > Paluu Tšekkiin

Duda pelasi kauden 2008–2009 kotimaassaan HC České Budějovicen riveissä. Kaudeksi 2009–2010 hän siirtyi sarjatasoa alemmas 1. ligan KLH Chomutoviin. Duda voitti tehoilla 23+37=60 koko liigan piste- ja syöttöpörssin sekä jakoi maalipörssin toisen sijan HC Slovan Ústečtí Lvin Pavel Jankůn ja Roman Pšurnýn kanssa edellään vain HC Dukla Jihlavan Daniel Hodek. Hän voitti myös 1. ligan jäähypörssin 161 minuutillaan. Duda voitti myös sarjan pudotuspelien piste- ja syöttöpörssin tehoilla 4+17=21. Hän voitti kauden päätteeksi 1. ligan mestaruuden. Duda oli joukkueensa paras pistemies ja syöttäjä myös Extraligan karsinnoissa tehoilla 2+3=5, mutta Chomutov jäi kuitenkin ilman sarjanousua. Kesken kauden 2010–2011, marraskuussa 2010 seura lainasi hänet sarjatasoa ylemmäs aiempaan seuraansa HC Plzeňiin, mutta Duda palasi siirtotakarajalla kuitenkin Chomutovin vahvuuteen. Toukokuussa 2011 seura lainasi hänet koko kauden 2011–2012 kattavalla sopimuksella Plzeňiin. Duda sijoittui tehoilla 24+35=59 koko Extraligan pistepörssissä toiseksi edellään vain HC Liberecin Petr Nedvěd. Hän voitti myös joukkueensa sisäisen tehotilaston lukemalla +18. Duda voitti kauden päätteeksi pronssia.
Kaudeksi 2012–2013 Duda teki sopimuksen Sveitsin National League A:ssa pelaavan Genève-Servette HC:n kanssa. Hänen ulkomaalaislupansa kuitenkin viivästyi ja Duda jätti seuran syyskuussa 2012, jolloin hän palasi edellisenä keväänä Extraligaan nousseeseen KLH Chomutoviin. Marraskuussa Duda siirtyi loppukauden sopimuksella HC Libereciin. Joukkue ajautui Extraligan karsintasarjaan, mutta Liberec onnistui kuitenkin säilyttämään sarjapaikkansa. Duda voitti karsintasarjan maalipörssin seitsemällä osumallaan, mutta myös jäähypörssin 62 minuutillaan. Kaudeksi 2013–2014 hän palasi taas HC Plzeňiin, jonka paras pistemies ja syöttäjä Duda oli tehoilla 14+27=41. Hän sijoittui 141 minuutillaan koko Extraligan jäähypörssissä toiseksi edellään vain HC Liberecin Petr Vampola.
Duda siirtyi kaudeksi 2014–2015 vuoden mittaisella sopimuksella HC Karlovy Varyyn. Hän nousi joukkueen kapteeniksi. Duda oli Karlovy Varyn paras pistemies ja maalintekijä tehoilla 19+17=36. Hän sijoittui 146 minuutillaan koko Extraligan jäähypörssissä toiseksi edellään vain joukkuetoveri Václav Skuhravý. Duda voitti myös karsintasarjan jäähypörssin 42 minuutillaan. Huhtikuussa 2015 hän teki Karlovy Varyn kanssa kaksivuotisen jatkosopimuksen. Marraskuussa seura lainasi Dudan kasvattajaseuraansa HC Baník Sokoloviin, 1. ligaan. Hän pelasi siellä kaksi ottelua peräti tehopistein 1+9=10. Joulukuussa Duda siirtyi loppukaudeksi HC Litvínovin riveihin.
Ura > Seuraura > Siirtyminen Saksaan

Kaudeksi 2016–2017 Duda siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hän oli joukkueen kolmanneksi paras pistemies tehoilla 18+29=47. Duda sijoittui 142 minuutillaan koko liigan jäähypörssissä toiseksi edellään vain Heilbronner Falkenin Rylan Schwartz. Heinäkuussa 2017 hän teki Freiburgin kanssa vuoden mittaisen jatkosopimuksen. Kaudella 2017–2018 Duda oli 15 osumallaan joukkueen kolmanneksi paras maalintekijä Mark Mancarin kanssa. Hän sijoittui 111 minuutillaan koko DEL2:n jäähypörssissä viidenneksi.
Duda palasi kauden 2018–2019 kynnyksellä kotimaahansa ja siirtyi vuoden mittaisella sopimuksella 1. ligassa pelaavan HC Benátky nad Jizeroun riveihin.
Ura > Maajoukkueura

Duda edusti Tšekkiä MM-kilpailuissa vuonna 2003. Hän voitti turnauksen jäähypörssin 43 minuutillaan. Yhteensä Duda on pelannut 32 A-maaottelua tehopistein 12+14=26. Hän pelasi viimeisimmän A-maaottelunsa kuitenkin keväällä 2004. Dudan maajoukkueuran katkeamisen yksi syistä oli pitkälti tulevan, vuonna 2005 aloittaneen Tšekin A-maajoukkueen pitkäaikaisen päävalmentaja Alois Hadamczikin haukkuminen "Šišlavej Polák" (suom. Kurja puolalainen) -nimellä haastattelussa kevään 2002 pudotuspeleissä. Tuolloin Hadamczik valmensi Plzeňin vastustajajoukkue HC Vítkoviceä. Hadamczikin mukaan he ovat kuitenkin sittemmin käyneet Dudan kanssa asiallisia keskusteluja A-maajoukkueessa pelaamisesta, mutta Hadamczikin mukaan häntä ei lopulta ole valittu riittävän suoritustason myötä.
Duda pelasi myös alle 20-vuotiaiden MM-kilpailuissa vuonna 1998 ja alle 18-vuotiaiden EM-kilpailuissa vuonna 1997.
Muuta

Dudaa on syytetty useasta pahoinpitelystä. Tammikuussa 2012 hänen katsottiin pahoinpidelleen eläkeläismiehen Karlovy Varyn keskustassa, kun Duda ylitti suojatietä, missä hän ei päästänyt autoillutta eläkeläistä ensin. Puolustuksen mukaan Duda puolusti itseään autosta noussutta eläkeläistä vastaan. Hän sai huhtikuussa 2012 kolmen kuukauden ehdollisen vankeusrangaistuksen.
Als

Als
Alsin sijainti
| --- | --- |
Muut nimet:  Alsen
Sijainti:  Sønderborg Etelä-Tanska Tanska
Merialue:  Itämeri
Pinta-ala:  321 km²
| --- | --- |
Asukasluku:  51 892
muokkaa - muokkaa wikitekstiä - muokkaa Wikidataa
Als (saks. Alsen) on Tanskalle kuuluva saari Itämeressä, Jyllannin niemimaan itäpuolella. Saaren pinta-ala on 321 neliökilometriä, joten se on Tanskan seitsemänneksi suurin saari. Vuonna 2009 asukkaita oli noin  52 000.
Sønderborgin kaupunki ulottuu mantereelta Alsin saaren puolelle. Saari on maanviljelysaluetta ja siellä kasvatetaan etenkin sikoja. Aiemmin myös saaren hedelmätarhat olivat kuuluisia.[lähde? ]
Sønderborg
Rekku

Rekku tarkoittaa seuraavia asioita:
Rekku, perinteinen suomalainen koirannimi
Pekka ”Rekku” Rechardt, suomalainen rock-kitaristi ja säveltäjä
Matti Kuortti (käytti myös nimeä Rekku Kuortti), suomalainen elokuvaäänittäjä
Rekku, suomalaisen Valse Triste -yhtyeen basisti vuosina 2008–2010
Rekku, piirroshahmo Ville Vallattoman koira
Rekku, koira Ryhmä Hau -animaatiossa
Rekku Rescue, suomalainen eläinsuojeluyhdistys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rekku”, voi hakea sivunnimihaulla, laajalla sivunnimihaulla tai tekstihaulla.
Alexandra Gjerpen

| Alexandra Gjerpen |
| --- | --- |
 Alexandra Gjerpen vuonna 2016.
Henkilötiedot
Syntynyt: 28. elokuuta 1985 (ikä 39) Connecticut, Yhdysvallat
Kansalaisuus:  Norja
Ammatti:  näyttelijä
Aiheesta muualla
IMDb 
Alexandra Gjerpen (s. 28. elokuuta 1985 Connecticut, Yhdysvallat) on norjalainen näyttelijä joka tunnetaan muun muassa Alexin roolista tv-sarjassa Nuoret ja lupaavat sekä toimittaja Anine Welshin roolista 22. heinäkuuta tv-sarjassa.
Nuoruus ja opiskelu

Gjerpen on syntynyt vuonna 1985 Yhdysvalloissa. Ollessaan viiden vanha hän muutti Sandnesiin, Norjaan. Hän kävi opiskeli Romerike Folkehøyskolen kansanopistossa Jessheimissä jossa voi opiskella teatteri- ja musiikki-alaa. Hän on valmistunut New Yorkissa sijaisevasta William Esper Studio näyttelijäkoulusta.
Roolit > Elokuvat

Askeladden – I Soria Moria slott, Solfrid, 2019
As I Fall, Maria, 2018
Now It’s Dark, Mega fan, 2018
The Sock That Never Wanted to Be Straight, Maren, 2016, lyhytelokuva
Fumes, F@boy, 2014
The Job Interview, haastateltava, 2012, lyhytelokuva
Roolit > Televisio

22. heinäkuuta, Anine Welsh, 2020
Vikingane III, Tina, 2020
Nuoret ja lupaavat III – IIII, Alex, 2018
Täydellinen kesä, Lissie, 2018
Vikingane II, Tina, 2017
Nuoret ja lupaavat II, Alex, 2017
Meglerne, vastaanottovirkailija, 2016
Nuoret ja lupaavat, Alex, 2015
High Maintenance, –, 2014
Roolit > Teatteri

En Folkefiende, Petra Stockmann, 2017
Red Light Winter, Christina, 2011
Brudekjolen, Lucia, 2009
Sluttspill, Clov, 2008
En himmel full av stjerner, –, 2007
Lähde:
Aiheesta muualla

Bøe, Tor Martin: TV-anmeldelse «Unge lovende» s3: Gammel og satt VG.  23.2.2018. Viitattu 13.5.2020. (norjaksi)
Bjørnstad, Malini Gaare & Gaden, Malin: «Unge lovende»-Alexandras kjæreste: – Her sitter jeg og drikker øl og ser på deg ligge med dama mi! KK. Viitattu 13.5.2020. (norjaksi)
Alexandre Hardy

| Alexandre Hardy> Henkilötiedot |
| --- | --- |
Syntynyt: 1570
Kuollut: 1631 (60–61 vuotta)
Kansalaisuus:  ranskalainen
Ammatti:  näytelmäkirjailija
Kirjailija
Äidinkieli: ranska
Tuotannon kieli: ranska
Pääteokset:  Le Théâtre d’Alexandre Hardy, parisien
Aiheesta muualla
Löydä lisää kirjailijoitaKirjallisuuden teemasivulta
Alexandre Hardy (1570–1631) oli ranskalainen näytelmäkirjailija. Hän oli harvinaisen tuottelias, hän kirjoitti yli 600 näytelmää. Huomattavin Hardyn näytelmistä on tragedia Mariamne (1610).
Hardyn näytelmiä on säilynyt vain 34. Hän kiersi maakunnissa Valleran-Lecomte-nimisen näyttelijän seurueen kanssa ja kirjoitti seurueelle näytelmiä. Periaatteessa hän ja seurue eivät halunneet näytelmiä painettavaksi, jotteivät ne joutuisi muiden käsiin, mutta 1624 hän kuitenkin aloitti julkaisusarjan Le Théâtre d’Alexandre Hardy, parisien, joka käsittää viisi osaa, joissa on yksitoista tragediaa, trilogia Aleksanterin historiasta, viisi tarustoon pohjautuvaa näytelmää, 13 tragikomediaa.
Merkitys

Hardyn merkitys ranskalaiselle teatterille on suuri, sillä 1500-luvulle saakka Pariisin näyttämöitä hallitsivat keskiaikaiset farssit ja spektaakkelit. Klassiset tragediat kirjoitettiin oppineistolle. Hardy vaikutti kansan makuun, ja hänen ansiotaan oli 1600-luvun teatterielämän aktiivisuus. Näyttämökokemuksensa ansiosta hän pystyi muokkaamaan tragediaa niin, että kuoro- ja monologiosuudet vähenivät ja tilalle tuli toimintaa. Myöhempien näytelmänkirjoittajien velkaa hänelle on mahdoton tarkasti arvioida, koska hänen teoksiaan on niin vähän jäljellä. Hänen elämästäänkään ei tiedetä juuri mitään.
Región de Aisén maanjäristys 1927

| Región de Aisén maanjäristys 1927 |
| --- | --- |
Päivämäärä:  21.11.1927
Syvyys:  33
Maat, joihin vaikutukset ulottuivat:  Chile, Región de Aisén
Región de Aisén maanjäristys 1927 tapahtui 21. marraskuuta 1927 aamuyöllä kello . 23.12.25 UTC Chilen Región de Aisén.selvennä Se oli voimakkuudeltaan 7,1 MS.
Raippaheinät

| Raippaheinät |
| --- | --- |
 Enteropogon acicularis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Raippaheinät Enteropogon  Nees
Katso myös
   Raippaheinät Wikispeciesissä   Raippaheinät Commonsissa 
Infobox OKNimi-testi OK: 
Raippaheinät (Enteropogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi 17 lajia.
Raippaheiniä tavataan etenkin Saharan eteläpuoleisessa Afrikassa.
Lajeja

Enteropogon acicularis
Enteropogon barbatus
Enteropogon brandegeei
Enteropogon chlorideus
Enteropogon coimbatoriensis
Enteropogon dolichostachyus
Enteropogon longiaristatus
Enteropogon macrostachyus – savanniraippaheinä
Enteropogon minutus
Enteropogon mollis
Enteropogon monostachyos
Enteropogon paucispiceus
Enteropogon prieurii
Enteropogon ramosus
Enteropogon rupestris
Enteropogon sechellensis
Enteropogon unispiceus
Ali Larter

| Ali Larter |
| --- | --- |
 Ali Larter vuonna 2008.
Henkilötiedot
Koko nimi:  Alison Elizabeth Larter
Syntynyt: 28. helmikuuta 1976 (ikä 48) Cherry Hill, New Jersey, Yhdysvallat
Näyttelijä
Taiteilijanimet:  Allegra Coleman
Aktiivisena:  1998–
Merkittävät roolit:  Final Destination – viimeinen määränpää Blondin kosto Heroes Resident Evil
Palkinnot
 Young Hollywood Award (2001), Gracie Awards: Paras naissivuosa draamasarjassa Heroes (2008) 
Aiheesta muualla
alilarter.com
IMDb 
Elonet
Alison Elizabeth ”Ali” Larter (s. 28. helmikuuta 1976 Cherry Hill, New Jersey) on yhdysvaltalainen näyttelijä ja entinen malli. Hänet tunnetaan muun muassa elokuvista Final Destination – viimeinen määränpää, Blondin kosto, Resident Evil: Tuho ja Resident Evil: Afterlife sekä televisiosarjoista Heroes ja Legends.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Varsity Blues – pelin säännöt | Varsity Blues | Darcy Sears |
| 1999 | No Sex 4 U | No Sex 4 U | Amber |
| 1999 | Repäisevät treffit | Drive Me Crazy | Dulcie |
| 1999 | Pahuuden kartano | House on Haunted Hill | Sara Wolfe |
| 2000 | Final Destination – viimeinen määränpää | Final Destination | Clear Rivers |
| 2001 | Blondin kosto | Legally Blonde | Brooke Taylor Windham |
| 2001 | American Outlaws – viimeiset lainsuojattomat | American Outlaws | Zerelda ”Zee” Mimms |
| 2001 | Jay and Silent Bob Strike Back | Jay and Silent Bob Strike Back | Chrissy |
| 2003 | Final Destination – viimeinen määränpää 2 | Final Destination 2 | Evelyn Ann Thompson |
| 2004 | Three Way | Three Way | Isobel Delano |
| 2005 | A Lot Like Love | A Lot Like Love | Gina |
| 2005 | Confess | Confess | Olivia Averill |
| 2007 | Homo Erectus | Homo Erectus | Fardart |
| 2007 | Marigold | Marigold | Marigold Lexton |
| 2007 | Resident Evil: Tuho | Resident Evil: Extinction | Claire Redfield |
| 2007 | Crazy | Crazy | Evelyn Garland |
| 2009 | Obsessed | Obsessed | Lisa |
| 2010 | Resident Evil: Afterlife | Resident Evil: Afterlife | Claire Redfield |
| 2012 | The Asset | The Asset | Anna King |
| 2014 | Lovesick | Lovesick | Evanora |
| 2014 | You’re Not You | You’re Not You | Keely |
| 2015 | The Diabolical | The Diabolical | Madison |
| 2017 | Resident Evil: The Final Chapter | Resident Evil: The Final Chapter | Claire Redfield |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1997 | Hei, olen Susan | Suddenly Susan | Maddie | ”The Ways and Means” |
| 1997 | Chicago Sons | Chicago Sons | Angela | ”Beauty and the Butt” |
| 1998 | Chicagon lääkärit | Chicago Hope | Samantha | ”Memento Mori” |
| 1998 | Ammu vaan! | Just Shoot Me! | Karey Burke | ”College or Collagen” |
| 1998 | Dawson’s Creek | Dawson’s Creek | Kristy Livingstone |  2 jaksoa ”The Kiss” ”The Dance”  |
| 2006–2010 | Heroes | Heroes | Niki Sanders / Tracy Strauss | 56 jaksoa |
| 2013 | The League | The League | Georgia Thompson | ”The Credit Card Alert” |
| 2014 | Legends | Legends | Crystal McGuire | 10 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Ali Larter Internet Movie Databasessa. (englanniksi)
Raimund

Raimund on ainakin seuraavien henkilöiden etunimi:
Raimund IV, Toulousen kreivi
Raimund V, Toulousen kreivi
Raimund VI, Toulousen kreivi
Raimund Harmstorf (1839–1998), saksalainen näyttelijä
Raimund Hörmann (s. 1957), saksalainen soutaja
Raimund Kull (1892–1942), virolainen säveltäjä
Raimund Peñafortilainen eli Raymundus Peñafortelainen (1175–1275), espanjalainen roomalaiskatolinen pyhimys
Alexander Raimund Thuring (1846–1917), suomalainen kenraalimajuri
Alte Synagoge

Alte Synagoge Essenissä.
Alte Synagoge (Vanha synagoga) on kulttuurinen kohtauspaikka ja muistomerkki Saksassa Nordrhein-Westfalenin osavaltiossa Essenin kaupungissa.
Historia

Rakennus vihittiin käyttöön synagogaksi vuonna 1913 Essenin juutalaiselle yhteisölle. Tuolloin se tunnettiin nimellä Neue Synagoge (Uusi synagoga). Rakennuksen suunnittelusta vastasi arkkitehti Edmund Körner. Kristalliyönä, 9. marraskuuta 1938 synagoga sytytettiin tuleen ja se paloi pahoin. Toisen maailmansodan melskeistä synagoga selviytyi kuitenkin ilman merkittäviä vaurioita. Sitä ei kuitenkaan maailmansodan loputtua käytetty enää synagogana, vaan se seisoi käyttämättömänä Essenin kaupunkikeskustan rajalla.
Vuonna 1959 Essenin kaupunki hankki entisen synagogan haltuunsa, ja vuosina 1960-1961 siitä rakennettiin taideteollisuusmuseo. Tätä käyttötarkoitusta varten kaikki olemassa olleet synagogan elementit, kuten mosaiikit ja ornamentit poistettiin tai jätettiin uusien elementtien alle. Interiööri rakennettiin täysin uusiksi.
Nordrhein-Westfalenin osavaltion rahoituksen turvin rakennuksen alkuperäinen ilme niin sisältä kuin ulkoa palautettiin vuosina 1986-1988. Essenin selvinnyt juutalainen yhteisö käyttää nykyisin vuonna 1959 valmistunutta pienempää synagogaa.
Aiheesta muualla

Wikimedia Commonsissa on kuvia tai muita tiedostoja aiheesta .
Alte Synagoge (Arkistoitu – Internet Archive)